stanford-oval/wikipedia huggingface dataset:
Bird Box
Rooleissa

| 0 | 1 | 2 |
| --- | --- | --- |
|  Sandra Bullock  | … |  Malorie Hayes   |
|  Trevante Rhodes  | … |  Tom   |
|  Jacki Weaver  | … |  Cheryl   |
|  John Malkovich  | … |  Douglas   |
|  Sarah Paulson  | … |  Jessica Hayes   |
|  Rosa Salazar  | … |  Lucy   |
|  Danielle Macdonald  | … |  Olympia   |
|  Lil Rel Howery  | … |  Charlie   |
|  Tom Hollander  | … |  Gary   |
|  Machine Gun Kelly  | … |  Felix   |
|  B. D. Wong  | … |  Greg   |
|  Pruitt Taylor Vince  | … |  Rick   |
|  Vivien Lyra Blair  | … |  Tyttö   |
|  Julian Edwards  | … |  Poika   |
|  Parminder Nagra  | … |  tohtori Lapham   |
|  Rebecca Pidgeon  | … |  Lydia   |
|  Amy Gumenick  | … |  Samantha   |
|  Taylor Handley  | … |  Jason   |
Tuotanto

Universal Pictures osti Bird Boxin filmatisointioikeudet jo vuonna 2013, ennen kuin Lintuhäkki-romaani oli julkaistu. Ohjaajaksi kaavailtiin Mama- ja Se-kauhuelokuvista tunnettua Andrés Muschiettia. Tuotannon vaihtuminen Netflixille ja ohjaustyön siirtyminen Susanne Bierille vahvistettiin kesällä 2017.
Elokuvan kuvaukset alkoivat lokakuussa 2017. Koko elokuva, mukaan lukien joelle sijoittuvat luontokohtaukset, kuvattiin Kaliforniassa.
Vastaanotto

Bird Box on saanut keskinkertaisen vastaanoton. Elokuvalla on Rotten Tomatoes -sivulla 63-prosenttinen ”tuore”-luokitus, ja sivustolla tiivistetään, että elokuva ”ei missään vaiheessa saavuta potentiaaliaan, mutta vahva näyttelijäntyö ja vaikuttavan kylmä tunnelma tarjoavat ajoittain värisyttävää vastinetta”. Metacritic-sivustolla elokuva on saanut 26 arvostelun perusteella arvosanan 51/100.
Empire-lehden Linda Marric antoi elokuvalle kolme tähteä viidestä ja sanoi, että vaikka Bird Box ei tuo mitään uutta post-apocalypse-lajityyppiin, Susanne Bier on silti onnistunut luomaan vaikuttavan kuvan traumaattisesta, klaustrofobisesta ja toivottomasta maailmasta, jossa loppujen lopuksi ihmiset saattavat olla toisilleen kaikista suurin uhka.
| 0 | 1 | 2 |
| --- | --- | --- |
Empire Linda Marric: 
Film-O-Holic.com Janne Rosenqvist: 
The Guardian Amy Nicholson: 
V2  Jari Tapani Peltonen: 
Muropaketin Aki Lehti kuvaili elokuvaa ”malliesimerkiksi keskinkertaisesta mössöstä, jota Netflix työntää ulos kuin liukuhihnalta”. Lehti kritisoi rakennetta, joka hyppii eri aikajaksojen välillä, ja jossa nykyhetken juoni paljastaa, mitä aiemmin on tapahtunut. Myös Film-O-Holic.com -sivuston Janne Rosenqvist arvioi, että kronologinen rakenne olisi saattanut toimia paremmin. The Guardianin Amy Nicholson antoi elokuvalle kaksi tähteä viidestä ja valitteli sitä, että hahmot ovat kehnosti kirjoitettuja, eikä heidän kohtaloistaan juuri välitä.
Elokuvaa on useasti verrattu samana vuonna ensi-iltansa saaneeseen kauhuelokuvaan Hiljainen paikka.
Vastaanotto > Katsojaluvut

Elokuva oli katsojamenestys, ja siitä tuli Netflixin katsotuin elokuva kerättyään yli 45 miljoonaa katsojaa viikossa.
Vastaanotto > Bird Box -haaste

Markkinoidakseen elokuvaa Netflix teki tiettyjen Twitch-käyttäjien kanssa yhteistyötä, jossa nämä pelasivat videopelejä silmät sidottuina. Silmien sitominen, joka on suora viittaus elokuvan juoneen, laajeni internetilmiöksi nimeltä Bird Box -haaste, johon kuului arkisten asioiden hoitamista ja ulkona liikkumista huivi silmillä. Netflixin virallinen ohjeistus kielsi ketään asettamasta itseään vaaraan ilmiön vuoksi. Tammikuussa 2017 17-vuotias utahilainen tyttö aiheutti auto-onnettomuuden suorittaessaan Bird Box -haastetta, ja vaikka vakavilta loukkaantumisilta vältyttiin, poliisin virallinen tiedote kehotti olla ryhtymättä haasteeseen.
Aiheesta muualla

Bird Box Internet Movie Databasessa (englanniksi)
Bird Box Elonet.
Carlson Wagonlit Travel

| CWT |
| --- | --- |

Perustettu:  1994
Kotipaikka:  Minneapolis, Minnesota, Yhdysvallat
Toimiala:  matkailu
Tuotteet:  liikematkapalvelut
Kotisivu:  mycwt.com
Infobox OKVirheellinen NIMI-arvo: 
CWT (entinen Carlson Wagonlit Travel) on maailman suurin matkatoimistoketju. Liikematkatoimistona tunnettu CWT toimii yli 150 maassa. Työntekijöitä yrityksellä on noin 18 000. Vuonna 2018 CWT:n kokonaismyynti ylsi 23 miljardiin dollariin. 7.2.2011 CWT osti Suomen suurimman matkatoimiston Kaleva Travelin.
CWT:n historia

1888
Ask Mr. Foster -matkatoimisto, yksi Yhdysvaltain pitkäikäisimmistä matkatoimistoista, perustetaan Floridan St. Augustinessa. Matkatoimisto nimettiin erään paikallisen asukkaan mukaan: Ward G. Foster oli epävirallinen juna-aikataulujen pitäjä ja tuntija. Matkailijoiden kysyessä junien lähtö- ja tuloaikoja, opastivat paikalliset heitä sanoin ”Kysykää herra Fosterilta”, ”Ask Mr. Foster”.
1928
Täyden palvelun Wagons-Lits -toimistoja avataan rautatieliikenteen lipunmyyntitoimistoissa kautta Euroopan.
1957
Ask Mr. Foster vaihtaa omistajaa, kun Donald Fischer ja Thomas Orr, maksavat 157 000 dollaria yhtiöstä, joka oli kokenut kovia toisen maailmansodan aikana ja sen jälkimainingeissa.
1960
Compagnie des Wagons-Lits laajentaa toimintaansa. Näin syntyy Wagons-Lits Travel, Euroopan suurin matkahallintoyhtiö.
1991
Accor ostaa La Compagnie des Wagons-Litsin. Ask Mr. Foster vaihtaa nimensä Carlson Travel Networkiksi.
1993
Wagons-Lits Travel vaihtaa nimensä Wagonlit Traveliksi ja yhtenäistää verkostoaan, tuotteitaan ja palvelujaan monikansallisille asiakasyrityksille soveltuviksi.
1994
Minneapolisissa toimivan Carlson Companies Inc.:in ja Pariisissa pääkonttoriaan pitävän Accor Groupin yhtiöt - Carlson Travel Network ja Wagonlit Travel - yhdistävät liikematkatoimintonsa CWT nimen alle.
Aiheesta muualla

CWT
Ulhasnagar

| Ulhasnagar |
| --- | --- |

 Ulhasnagar
 Koordinaatit: 19°13′12″N, 73°9′0″E 
Valtio:  Intia
Osavaltio:  Maharashtra
Väkiluku (2001):  473 731
Infobox OKVirheellinen NIMI-arvo: 
Ulhasnagar (marathiksi उल्हासनगर, Ulhāsanagara) on kaupunki Maharashtran osavaltiossa Intiassa. Kaupungissa asui 473 731 ihmistä vuonna 2001 väestönlaskennan mukaan. Kaupunki sijaitsee Kalyanin kaupungin läheisyydessä noin 60 kilometriä koilliseen Mumbaista.
Ulf Timmermann

| Mitalit | Mitalit | Mitalit |  |
| --- | --- | --- | --- |
|  Ulf Timmermann 16.2.1985 |  Ulf Timmermann 16.2.1985 |  Ulf Timmermann 16.2.1985 |  |
Maa:   Itä-Saksa
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Soul 1988 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Hopeaa | Helsinki 1983 | kuulantyöntö |  |
| EM-kilpailut  | EM-kilpailut  | EM-kilpailut  |  |
|  Kultaa | Split 1990 | kuulantyöntö |  |
|  Hopeaa | Stuttgart 1986 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Indianapolis 1987 | kuulantyöntö |  |
|  Kultaa | Budapest 1989 | kuulantyöntö |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Liévin 1987 | kuulantyöntö |  |
|  Kultaa | Haag 1989 | kuulantyöntö |  |
|  Hopeaa | Pireus 1985 | kuulantyöntö |  |
|  Hopeaa | Glasgow 1990 | kuulantyöntö |  |
Ulf Timmermann (s. 1. marraskuuta 1962 Itä-Berliini, DDR) on saksalainen kuulantyöntäjä. Hän voitti kuulantyönnön olympiakultaa Soulissa 1988. Hän paransi kahdesti maailmanennätystä 1980-luvulla ja on ensimmäinen mies, joka työnsi yli 23 metrin.
Timmermann syntyi Itä-Berliinissä urheilijaperheeseen ja alkoi työntää kuulaa 13-vuotiaana. Hän teki ensimmäisen maailmanennätyksensä 22,62 vuonna 1985. 22. toukokuuta 1988 Timmermann työnsi ensimmäisenä henkilönä yli 23 metrin, 23,06 Haniassa, Kreikassa. Hän sijoittui vuoden 1992 olympialaisten kuulantyönnössä viidenneksi. Helsingin MM-kisoissa 1983 ja Stuttgartin EM-kisoissa 1986 Timmermann saavutti hopeaa. Splitin EM-kisoissa 1990 hän voitti kultaa.
Sisäratojen maailmanmestaruuden hän voitti kahdesti. Sisäratojen EM-kilpailuissa hän saavutti kaksi kultaa ja kaksi hopeaa.
Bye Bye Blackbird

”Bye Bye Blackbird” on Ray Hendersonin säveltämä ja Mort Dixonin sanoittama musiikkikappale vuodelta 1926. Kappaleen levytti ensimmäisenä Gene Austin ja se nousi heti ilmestymisvuonnaan listoille neljän eri artistin esittämänä. Näihin kuuluivat Austinin lisäksi Nick Lucas, Benny Kruger ja Leo Reisman.
Kappaleen ovat levyttäneet lukuisat artistit sekä laulettuna että instrumentaalina. Russ Morgan nousi kappaleella listoille vuonna 1948, ja Peggy Lee lauloi sen vuoden 1955 elokuvassa Rytmin kiihkoa. Jazzmusiikissa kappaleesta on tullut yksi genren standardeista. Miles Davis levytti sen vuoden 1957 albumilleen ’Round About Midnight. Muita jazzversioita ovat tehneet muun muassa Jimmy Smith, Ben Webster, Mel Tormé, Keith Jarrett, Etta Jones ja John Coltrane, jonka levytys palkittiin parhaan jazzinstrumentaalin Grammylla vuonna 1981.
TvN Story

| tvN Story |
| --- | --- |

Lähetykset alkoivat:  2. helmikuuta 2004
Omistaja:  CJ ENM
Maa:   Etelä-Korea
Kieli:  korea
Pääkonttori:  CJ E&M Center, 66 Sangamsan-ro, Sangam-dong, Mapo-gu, Soul, Etelä-Korea
Aiemmin:  OnStyle (2004-2021)
Kotisivu:  tvnstory.tving.com
Saatavuus
IPTV (ADSL)
KT Olleh TV:  kanava 77
SK Broadband Btv:  kanava 210 (HD)
LG U+ TV:  kanava 73
Infobox OKNimi-testi OK: 
tvN Story on eteläkorealainen kaapelitelevisiokanava. tvN Story on perustettu OnStyle-nimisenä vuonna 2004. Se muutti nimensä vuonna 2021.
Aiheesta muualla

tvN Storyn verkkosivut (koreaksi)
Unto Others

Unto Others @ Alcatraz Festival 2024
Unto Others on yhdysvaltalainen vuonna 2017 perustettu rock-yhtye, kotoisin Portlandista jonka laulaja-kitaristi Gabriel Franco perusti edellisen yhtyeensä hajottua. Yhtyeen nimi oli alun perin Idle Hands (suom. Toimettomat Kädet) joka jouduttiin kuitenkin vaihtamaan vuonna 2020 saman nimen ollessa tavaramerkki jo vuodesta 2014. Yhtyeen tyyli on sekoitus heavy metalia, goottirockia, new wavea sekä post-punkia. Yhtyeeseen kuuluu laulaja-kitaristi Gabriel Francon lisäksi kitaristi Sebastian Silva, basisti Brandon Hill sekä rumpali Colin Vranizan. Vaikka monesti yhtyeen suurimman vaikuttajan luullaan olevan yhdysvaltalainen goottimetallin kulmakivi Type O Negative niin näin ei kuitenkaan ole. Gabriel Franco on nimennyt heidän suurimmiksi vaikuttajiksi mm. Journeyn, Iron Maidenin, Cradle of Filthin, Scorpionsin, Blink-182:n ja Rushin. Yhtyeen tunnetuimpia kappaleita ovat muun muassa ''It Doesn't Really Matter'', ''Can You Hear the Rain'', ''Give Me To the Night'', ''Nightfall'' ja ''Heroin''.
Yhtye on julkaissut kaksi albumia, vuonna 2019 julkaistu Mana, sekä vuonna 2021 julkaistu Strength. Näiden lisäksi yhtye on julkaissut neljä EP:tä sekä yhdeksän singleä. Kolmas albumi julkaistiin 20. syyskuuta 2024 ja se kantaa nimeä Never, Neverland. Levyn on tuottanut Tom Dalgety (mm. Ghost ja The Cult). Uudella levyllä kuullaan aiemmilta levyiltä poiketen basisti Brandon Hillin taustalauluja sekä muidenkin yhtyeen jäsenten kirjoittamia tekstejä. Aiemmin sanoitukset on hoitanut yhtyeen laulaja-kitaristi Gabriel Franco. Hän kuitenkin kertoi haastattelussa palaneensa loppuun kahden ensimmäisen albumin jälkeen ja halunneensa antaa muillekin yhtyeen jäsenille mahdollisuuden vaikuttaa kappaleiden rakenteisiin sekä sanoituksiin, ja lopputulos on Francon mukaan ''parasta mitä olemme koskaan tehneet''.
Unto Othersia on kuvailtu yhtyeiden kuten Type O Negative ja The Sisters of Mercy seuraajaksi.
Unto Others on esiintynyt Suomessa vuonna 2022 Helsingin jäähallissa yhdessä Arch Enemyn, Behemothin ja Carcassin kanssa. Syyskuussa 2024 yhtye ilmoitti uudesta esiintymisestään Suomessa tulevan kiertueen tiimoilta yhdessä englantilaisen doom metal-yhtye Green Lungin kanssa. Heidän kanssaan lavalle nousee yhdysvaltalainen stoner-yhtye Satan's Satyrs. Yhtyeet esiintyvät Suomessa kahdella eri paikkakunnalla, Tampereen Olympia-korttelissa 10. helmikuuta, sekä Helsingin Kulttuuritehdas Korjaamolla 11. helmikuuta 2025.
Ukrainan pääministeri

| Ukrainan pääministeri |
| --- | --- |
 Прем'єр-міністр України Premjer-ministr Ukrajiny
 
 
 Nykyinen Denys Šmyhal 4. maaliskuuta 2020 lähtien
Nimittäjä:  Ukrainan presidentti
Perustettu:  18. marraskuuta 1920
Ensimmäinen:  Vitold Fokin
Kotisivut:  kmu.gov.ua
Ukrainan pääministeri on Ukrainan hallituksen johtaja. Voimassa olevan, presidentin valtaa korostavan perustuslain mukaan pääministerin nimittää presidentti, joka voi myös erottaa pääministerin tai minkä tahansa muun ministerin.
Pääministerillä on oikeus ehdottaa hallituksen ministerit, lukuun ottamatta ulko- ja puolustusministeriä, jotka ehdottaa presidentti.
Nykyinen pääministeri Denys Šmyhal on ollut virassa maaliskuun 2020 alusta lähtien.
Pääministerit

Ukrainan sisäpolitiikka on maan itsenäistymisen jälkeen ollut melko sekava. Sisäpoliittinen sekavuus, presidentin valtaoikeudet ja kehittymätön oikeusjärjestelmä sekä poliitikkojen kytkökset talouselämään ovat osaltaan näkyneet Ukrainan pääministerien suurena vaihtuvuutena. Kukaan pääministereistä ei ole saanut toimia koko parlamenttikautta.
Alla oleva kaavio esittää pääministerien toimikaudet aika-akselilla. Kuvassa esitettyjen toimikausien taitteissa on lisäksi ollut joitain lyhyitä virkaatekevän pääministerin toimikausia.
Entiset pääministerit

|  |  | pääministeri | toimessa | puolue |
| --- | --- | --- | --- | --- |
| 1. |  | Fokin, VitoldVitold Fokin | 1990–1992 | Ukrainan kommunistinen puolue > (sitoutumaton) |
| 2. |  | Kutšma, LeonidLeonid Kutšma | 1992–1994 | (sitoutumaton) |
| 3. |  | Masol, VitaliVitali Masol | 1994–1995 | (sitoutumaton) |
| 4. |  | Martšuk, JevhenJevhen Martšuk | 1995–1996 | (sitoutumaton) |
| 5. |  | Lazarenko, PavloPavlo Lazarenko | 1996–1997 | (sitoutumaton) |
| 6. |  | Pustovoitenko, ValeriValeri Pustovoitenko | 1997–1999 | (sitoutumaton) > Ukrainalainen kansanliike |
| 7. |  | Juštšenko, ViktorViktor Juštšenko | 1999–2001 | (sitoutumaton) |
| 8. |  | Kinah’, AnatoliAnatoli Kinah’ | 2001–2002 | Ukrainan industrialistien ja yrittäjien puolue |
| 9. |  | Janukovytš, ViktorViktor Janukovytš | 2002–2005 2006–2007 | Alueiden puolue |
| 10. |  | Tymošenko, JulijaJulija Tymošenko | 2005 2007–2010 | Batkivštšyna |
| 11. |  | Jeh’anurov, JuriJuri Jeh’anurov | 2005–2006 | Meidän Ukrainamme |
| 12. |  | Azarov, MykolaMykola Azarov | 2010–2014 | Alueiden puolue |
| 13. |  | Arbuzov, SerhiSerhi Arbuzov | 2014 | Alueiden puolue |
| 14. |  | Jatsenjuk, ArseniArseni Jatsenjuk | 2014–2016 | Batkivštšyna |
| 15. |  | Hroisman, VolodymyrVolodymyr Hroisman | 2016–2019 | Euroopan solidaarisuus |
| 16. |  | Hontšaruk, OleksiOleksi Hontšaruk | 2019–2020 | Kansan palvelija |
| 17. |  | Šmyhal, DenysDenys Šmyhal | 2020– |  (sitoutumaton) |
Aiheesta muualla

Ukraine (englanniksi) (worldstatesmen.org)
Ulf Söhmisch

Ulf-Jürgen Söhmisch (10. kesäkuuta 1938 München, Saksa – 20. marraskuuta 2016 München) oli saksalainen näyttelijä. Hän näytteli oikeuslääkäriä poliisisarjassa Kettu (Der Alte) vuosina 1983–2013. Söhmisch esiintyi oikeuslääkärinä myös poliisisarjassa Derrick vuosina 1983–1985. Hän teki dubbauksia ja näytteli myös elokuvissa.
Aiheesta muualla

Ulf Söhmisch Internet Movie Databasessa. (englanniksi)
Golfclub Gut Eicherloch[vanhentunut linkki]
Uolevi Punnonen

Yrjö Uolevi Punnonen (26. elokuuta 1914 Savonlinna – 16. helmikuuta 1973) oli diplomi-insinööri ja everstiluutnantti, joka toimi virkamiehenä, yritysjohtajana ja Lahden apulaiskaupunginjohtajana.
Henkilöhistoria

Uolevi Punnosen vanhemmat olivat maanmittausinsinööri Yrjö Oskari Punnonen ja lehtori Veera Marjala (Muchin) ja puoliso vuodesta 1940 opettaja Eila Kajanterä (ent. Kajander). Punnonen tuli ylioppilaaksi 1933 ja suoritti Kadettikoulun 1936, sotakorkeakoulun teknilliseltä osastolta ja diplomi-insinööriksi hän valmistui 1948. Punnonen työskenteli upseerina puolustusvoimien palveluksessa 1936–1939. Talvisodassa hän toimi patterinpäällikkönä, jatkosodassa patteriston ja tykistöryhmän päällikkönä sekä panssaridivisioonassa. Punnonen osallistui myös Lapin sotaan. Valtiovarainministeriön järjestelyosaston toimistopäällikkö Punnonen oli 1949–1951, Vuoksenniska-yhtiön laskenta- ja konttoripäällikkö 1951–1961 ja Rautaruukin hallinnollinen johtaja 1961–1968 sekä johtokunnan jäsen 1964–1968. Lahden kaupungin teknilliseksi apulaiskaupunginjohtajaksi Punnonen tuli vuonna 1968. Everstiluutnantiksi hänet ylennettiin 1962.
Julkaisuja

Panssarintorjunta-aseiden ampumaopas, 1945
Raskas patteristo 14 Lapin sodassa, 1966, teoksessa Jääkäritykistö 1916–1966, ss. 160–165
Ukrainan sankari

Ukrainan sankarin kunniamerkkejä (sotilaille jaettava)
Ukrainan sankari (ukr. Герой України, Heroi Ukrajiny) on ukrainalainen kunniamitali. Kunniamerkki on perustettu 23. elokuuta 1998 presidentti Leonid Kutšman määräyksellä. Sitä jaetaan kahdelle ryhmälle, kummallekin erilainen: siviilimerkki (nimellä Valtion ritarikunta) ja sotilasmerkki (nimellä Kultaisen tähden ritarikunta).
Historia

Mallia kunniamerkkiin haettiin Neuvostoliitossa jaettavasta Neuvostoliiton sankari -kunniamerkistä. Vastaavanlaisia kunniamerkkejä perustettiin myös muissa Neuvostoliitosta itsenäistyneissä maissa kuten mm. Valko-Venäjällä ja Venäjällä.
Ensimmäistä kertaa kunniamerkkiä jaettiin 26. marraskuuta 1998, jolloin siviilimerkin sai Borys Paton, Ukrainan kansallisen tiedeakatemian johtaja. Ensimmäisen sotilasmerkin sai Oleksandr Antonov 21. elokuuta 1999.
Vuonna 2017 kunniamerkki myönnettiin ensimmäisen kerran ulkomaalaiselle: valkovenäläiselle Mih’ail Žyzneuskille, joka sai surmansa vuoden 2014 Euromaidan-mielenosoituksien yhteydessä. Siviilikunnianmerkki myönnettiin Vjatšeslav Tšornovilille vuonna 2000 hänen Ukrainan itsenäistymisen hyväksi tekemästään työstä.
Jakamisperusteet ja käyttö

Ukrainan sankari -kunniamerkki, ja sen mukana tuleva titteli, on Ukrainan korkein mahdollinen kunnianosoitus, jota myönnetään erityisen sankarillisista teoista. Vuoteen 2023 mennessä sen oli saanut lähes 800 henkilöä. Kunniamerkki voidaan myöntää myös kuoleman jälkeisenä kunnianosoituksena.
Kunniamerkkiä kannetaan puvun tai uniformun vasemmassa rinnassa ja se sijoitetaan kaikkien muiden ukrainalaisten kunniamerkkien yläpuolella. Ukrainan sankarille myönnetään aina kaksi versiota kunniamerkistä: juhlakäyttöön ja arkisempaan käyttöön. Mikäli henkilö on saanut sekä sotilas- että siviilimerkin, sotilasmerkki sijoitetaan vasemmalle ja siviilimerkki oikealle. Ritarikunnan nauha on mallinnettu Ukrainan lipun mukaan:
kunniamerkin nauha
Galleria

Siviilimerkki
Sotilasmerkki
Bunny the Killer Thing (lyhytelokuva)

| Bunny the Killer Thing (lyhytelokuva)> Bunny the Killer Thing |
| --- | --- |

Ohjaaja:  Joonas Makkonen
Käsikirjoittaja:  Joonas Makkonen
Tuottaja:   Joonas Makkonen  Tuomas Massa (vastaava tuottaja)  Janne Anttila (vastaava tuottaja)  Tomi Kerminen (vastaava tuottaja) 
Säveltäjä:  Jussi Huhtala
Kuvaaja:   Heikki Kivijärvi  Tero Saikkonen 
Leikkaaja:  Joonas Makkonen
Pääosat:   Matti Kiviniemi  Tuomas Massa  Valtteri Herrala  Joonas Makkonen  Henry Saari  Marika Pekkarinen 
Valmistustiedot
Valmistusmaa:  Suomi
Tuotantoyhtiö:  Jo-Jo the Dog Films
Ensi-ilta:  2011
Kesto:  18 min
Alkuperäiskieli:  suomi, englanti
Budjetti:  1 000 euroa
Aiheesta muualla
IMDb 
Elonet
Infobox OKVirheellinen NIMI-arvo: 
Bunny the Killer Thing on vuonna 2011 valmistunut suomalainen independent-elokuva, jonka on ohjannut ja käsikirjoittanut Joonas Makkonen. Elokuvan pääosissa ovat Matti Kiviniemi ja Tuomas Massa. Elokuva on splatter-, eksploitaatio- ja camp -henkinen lyhyt kauhukomedia. Elokuva julkaistiin internetissä 23. joulukuuta 2012.
Elokuvassa seurataan neljää nuorta, jotka törmäävät olioon, joka on puoliksi ihminen, puoliksi jänis. Olio vainoaa kaikkea mistä tulee mieleen naisen sukupuolielimet. Olio on Bunny the Killer Thing.
Näyttelijät

| 0 | 1 | 2 |
| --- | --- | --- |
|   Matti Kiviniemi   | … |   Bunny the Killer Thing   |
|   Tuomas Massa   | … |   Jari   |
|   Valtteri Herrala   | … |   Olle   |
|   Joonas Makkonen   | … |   Miro   |
|   Marika Pekkarinen   | … |   Miron tyttöystävä   |
|   Henry Saari   | … |   Ensimmäinen uhri   |
Aiheesta muualla

Elokuva katsottavissa (youtube.com)
Artikkeli elokuvaan liittyen (episodi.fi)
Arvostelu: Bunny the Killer Thing (horrorphilia.com) (Arkistoitu – Internet Archive)
Bunny the Killer Thing Cinefantasy -elokuvafestivaalin sivustolla (cinefantasy.com) (Arkistoitu – Internet Archive)
Bunny the Killer Thing San Sebastian Horror and Fantasy Film Festival -elokuvafestivaalin sivustolla (donostiakultura.com)
Byeonhyeok-ui sarang

| Byeonhyeok-ui sarang> 변혁의 사랑 |
| --- | --- |
Tyyli:  draama
Kestoaika:  60 min
Pääosissa:   Choi Si-won  Kang So-ra  Gong Myung 
Alkuperämaa:   Korean tasavalta
Alkuperäiskieli:  korea
Verkko:   tvN
Esitetty:  14. lokakuuta 2017 – 3. joulukuuta 2017
Jaksoja:  16
Tuotanto
Tuotantoyhtiö(t):  Bon Factory Worldwide
Aiheesta muualla
Virallinen sivusto
IMDb
Byeonhyeok-ui sarang (kor. 변혁의 사랑, engl. Revolutionary Love) on televisioyhtiö tvN:n esittämä eteläkorealainen draamasarja. Sen päärooleissa ovat Choi Si-won, Kang So-ra ja Gong Myung.
Aiheesta muualla

Viralliset kotisivut
Bruce Hick

| Mitalit> Maa:   Australia.Miesten soutu. Olympialaiset  | Mitalit> Maa:   Australia.Miesten soutu. Olympialaiset  | Mitalit> Maa:   Australia.Miesten soutu. Olympialaiset  | Maa:   Australia> Miesten soutu. |
| --- | --- | --- | --- |
|  Pronssia | Atlanta 1996 | kevyt pariairokaksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Wien 1991 | kevyt pariaironelonen |  |
|  Kultaa | Montreal 1992 | kevyt pariairokaksikko |  |
|  Kultaa | Račice 1993 | kevyt pariairokaksikko |  |
|  Hopeaa | Indianapolis 1994 | kevyt perämiehetön nelonen |  |
|  Hopeaa | St. Catharines 1999 | kevyt pariairokaksikko |  |
|  Pronssia | Tasmania 1990 | kevyt pariaironelonen |  |
|  Pronssia | Tampere 1995 | kevyt pariairokaksikko |  |
Bruce Samuel Hick (s. 20. elokuuta 1963 Rockhampton, Queensland, Australia) on australialainen soutaja, joka voitti urallaan kevyissä luokissa yhden olympiapronssin ja kolme maailmanmestaruutta.
Hick sijoittui ensimmäisissä MM-kilpailuissaan Kööpenhaminassa 1987 kevyessä kahdeksikossa kahdeksanneksi. Milanon MM-kilpailuissa 1988 hän sijoittui kevyessä perämiehettömässä nelosessa kuudenneksi. Tasmanian MM-kilpailuissa 1990 hän saavutti kevyessä pariaironelosessa pronssia ja vuotta myöhemmin Wienin MM-kilpailuissa hän voitti samassa luokassa maailmanmestaruuden. Montrealissa 1992 ja Račicessa 1993 Hick voitti Gary Lynaghin kanssa kevyen pariairokaksikon maailmanmestaruuden. Hickin mitaliputki jatkui Indianapolisin MM-kilpailuissa 1994 kevyen perämiehettömän nelosen hopealla ja Tampereen MM-kilpailuissa 1995 kevyen pariairokaksikon pronssilla. Atlantan olympialaisissa 1996 kevyet luokat olivat ensi kertaa mukana olympiaohjelmassa ja Hick saavutti Anthony Edwardsin parina pronssia kevyessä pariairokaksikossa.
Kölnin MM-kilpailuissa 1998 Hick ja Lynagh sijoittuivat kevyessä pariairokaksikossa 12:nneksi. St. Catharinesin MM-kilpailuissa 1999 Hickin parina oli Hamish Karrasch ja he saavuttivat MM-hopeaa. Hick päätti arvokilpailu-uransa Sydneyn olympialaisissa 2000, jossa hän Karraschin parina sijoittui kevyessä pariairokaksikossa seitsemänneksi B-finaalin voitolla.
Uranienborg

Uranienborg voi tarkoittaa seuraavia asioita:
Uranienborg, observatorio Venin saarella Ruotsissa
Uranienborg, alue Oslossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Uranienborg”, voi hakea sivunnimihaulla, laajalla sivunnimihaulla tai tekstihaulla.
Ulf von Euler

| Ulf von Euler |
| --- | --- |

Henkilötiedot
Syntynyt: 7. helmikuuta 1905 Tukholma
Kuollut: 9. maaliskuuta 1983 (78 vuotta)
Koulutus ja ura
Tutkimusalue:  Fysiologia
Palkinnot:   Nobelin lääketieteen palkinto (1970)
Ulf von Euler (7. helmikuuta 1905 Tukholma – 9. maaliskuuta 1983) oli ruotsalainen fysiologi ja farmakologi, joka sai vuonna 1970 lääketieteen tai fysiologian Nobel-palkinnon työstään aivojen välittäjäaineen parissa. Hän on tehnyt elämäntyönsä Tukholman Karoliinisessa instituutissa.